Ajánlattételi felhívás - kiegészítéssel

1. **Ajánlatkérő neve, címe, telefon- és telefaxszáma (e-mail):**

Bükki Nemzeti Park Igazgatóság

3304 Eger, Sánc u. 6.

Tel: 36/411-581

Fax: 36/412-791

Ügyintéző: Laufer Zsanett pályázati referens

E-mail: projektiroda@bnpi.hu és a titkarsag@bnpi.hu

1. **A beszerzés tárgya, illetőleg mennyisége:**

Az ajánlatkérő pályázatot hirdet az HUSK/2302/1.2/005 azonosító számú, **„Határmenti vizes élőhelyek ökológiai állapotfelmérése, rekonstrukciója és bemutatása”** című projekthez kapcsolódóan **Hiperspektrális távérzékeléssel végzendő légi felmérés, a felvételek feldolgozása, fajtérkép készítése és összegző tanulmány megírásá**ravonatkozóan az alábbi tartalommal:

1) **Ajánlattevőnek hiperspektrális kamerarendszerrel végzett légi felmérés** során kell az Ipoly folyó mentén 10-300 méteres sávban felmérni a hullámtér, illetve az ártér özönnövényekkel való fertőzöttségét Ipolytarnóc és Balassagyarmat Nyugati Ipartelepe között a magyar-szlovák határ mentén.

**Részletes feladatok:**

**-** Hiperspektrális kamerarendszerrel végzett légi felmérés (1 m terepi felbontású hiperspektrális mozaik térkép végtermék).

**-** RGB kamerarendszerrel végzett légi felmérés (15 cm terepi felbontású ortofotó térkép végtermék, vertikális pontosság: min. 15 cm, geotiff formátum).

A fenti technológiával készült felvételek az emberi szem számára láthatatlan tartományban szolgáltatnak információkat (a leggyakrabban vizsgált tartomány a 400-2500 nm-es sáv). A képalkotás lényege, hogy a különböző növényfajoknak jól azonosítható reflexiós görbéje (spektruma) van. A terepi méréseket össze lehet hasonlítani a laboratóriumi mérésekkel (amelyek spektrumkönyvtárakból lekérdezhetők), így a vizsgált terület növényzetének pontos összetétele azonosítható. Az eredmény egy többcsatornás légi felvétel, amelyen minden egyes pixel egyedi spektrális tulajdonsággal rendelkezik, így a növények spektrálisan megkülönböztethetők egymástól.

2) A légi felvételezés során kapott eredményekből **egy georeferált, inváziós fajokat tartalmazó fajtérkép elkészítése**, ami térinformatikai programokkal (pl. ArcGIS, Quantum GIS) kezelhető és tovább elemezhető. Fajtérkép elkészítése, 1 m terepi felbontású vektoros fajtérkép, shp formátumban.

Ez az idegenhonos, illetve inváziós növényfajok elleni védekezésben jelent igen hathatós segítséget, mivel ezáltal minden növényfaj pontos elterjedési foltjai meghatározhatók a vizsgált területen.

3) **Összegző tanulmány készítése** az inváziós növényfajok hiperspektrális kamerarendszerrel történő felméréséről, az eredmények feldolgozásáról és az elkészített fajtérképről.

A felvételezéshez szükséges engedélyek beszerzése az Ajánlattevő feladata.

1. **A teljesítés helye:** Az Ipoly folyó meghatározott szakasza, a csatolt fedvény alapján (Ipolytarnóc és Balassagyarmat között) és az ajánlatadó telephelye.
2. **A szerződés meghatározása:** vállalkozási szerződés
3. **A szerződés időtartama vagy a teljesítés határideje:**

A feladat teljesítési határideje**:** **2026. november 30.**

Ajánlatkérő előteljesítést elfogad.

A felmérés időtartama alatt ajánlattevőnek rendelkezésre állást kell biztosítani.

1. **Az ellenszolgáltatás teljesítésének feltételei:**

Az ajánlattétel, a szerződés és a kifizetés pénzneme: **forint**

Ajánlatkérő előleget nem fizet.

A nyertes ajánlattevő egy részszámlát és egy végszámlát nyújthat be.

A részszámla (50%) benyújtásának feltétele a teljes terepi felvételezés teljesítése, legkésőbb 2026. augusztus 31-ig.

A végszámla az egyes feladatokhoz tartozó végtermékek (hiperspektrális mozaik térkép, ortofotó térkép geotiff formátumban és vektoros fajtérkép shp formátumban) valamint az összefoglaló szakmai dokumentáció magyar nyelven történő átadását követően nyújtható be, 2026.11.30-ai teljesítési határidővel (100%).

Ajánlatkérő előteljesítést elfogad.

Ajánlatkérő a HUSK/2302/1.2/005 azonosító számú, „Határmenti vizes élőhelyek ökológiai állapotfelmérése, rekonstrukciója és bemutatása” című projekt keretében támogatásban részesült, így jelen beszerzési eljárás nyomán létrejött szerződést a megrendelő a projekt keretében nyújtott támogatásból finanszírozza.

**7. Az ajánlatok bírálati szempontja:** a legalacsonyabb bruttó összegű ellenszolgáltatás.

Ajánlatkérő fenntartja magának a jogot, hogy amennyiben nem érkezett számára megfelelő ajánlat, nem hirdet nyertest. Jelen ajánlatkérés nem keletkeztet szerződéskötési kötelezettséget.

**8. Az ajánlat benyújtásának, módja, címe:** ajánlatkérő 1. pontban meghatározott címén, az igazgatói titkárság vagy az ajánlattételi idő rövidségére való tekintettel e-mailen a projektiroda@bnpi.hu és a titkarsag@bnpi.hu címeken.

**9. Az ajánlattételi határidő: 2025.08.08.**

**10. A benyújtott ajánlatnak tartalmaznia kell**:

* Az ajánlattevő adatait (név, cím, adószám, telefonszám, e-mail);
* Az ajánlat tárgyát, amelyben szerepel a „HUSK/2302/1.2/005” megnevezés;
* Az ajánlatra vetített nettó vállalási díjat (HUF);
* Az ajánlatra vetített ÁFÁ-t, amennyiben releváns (HUF);
* Az ajánlatra vetített bruttó összköltséget (HUF);
* Amennyiben az ajánlattevő alvállalkozót von be a teljesítésbe, úgy azt az ajánlatában is köteles jelezni (Nyilatkozat: alvállalkozó bevonásáról). Amennyiben alvállalkozó bevonása történik majd, úgy az ajánlattevő tudomásul veszi, hogy a teljesítésbe bevont alvállalkozóval kötött szerződést (melyben szerepel a megállapodás összege) és a kifizetésre vonatkozó dokumentumokat köteles megküldeni az ajánlatkérő részére.
* A mellékletek közül az ajánlattételi lapot, a nyilatkozatok közül az ajánlattevőre vonatkozót (cég esetén az átláthatósági, egyéni vállalkozó esetén az öregségi nyugdíjról szólót), hiánytalanul kitöltve és aláírva.
* A jogosultságra, csődeljárásra és köztartozás mentességre vonatkozó nyilatkozatot kitöltve és aláírva.

**11. Egyéb információk:**

* Amennyiben alvállalkozó(k) bevonása a szerződés teljesítése során válik szükségessé, úgy az csak a megrendelő részére való bejelentést követően lehetséges.
* Ajánlatkérő a szerződéses feltételeket a nyertes ajánlattevővel közösen dolgozza ki.
* Kérjük, hogy ajánlatukat a projektiroda@bnpi.hu és a titkarsag@bnpi.hu e-mail címekre is küldjék meg.
* Tekintettel az ún. zöld beszerzésre, ajánlatkérő az ajánlati felhívást csak elektronikusan küldi meg az ajánlattevőknek, ezáltal is csökkentve a projekt papírfelhasználását.
* Az ajánlatok összeállításával és benyújtásával kapcsolatban felmerült összes költség az ajánlattevőt terheli.
* Jelen eljárásban sem részajánlatot, sem alternatív ajánlatot tenni nem lehet. Az ajánlattevő kizárólag a feltüntetett teljes mennyiségre tehet ajánlatot. A feltüntetett mennyiségek egy részére tett ajánlatok érvénytelenek.
* Amennyiben további kérdése merülne fel az ajánlattétellel kapcsolatban, úgy az alábbi kollégától kaphat további tájékoztatást: Csipkés Roland: 06-30/197-4867, csipkes.roland@bnpi.hu és Laufer Zsanett: 06-30/812-3047; laufer.zsanett@bnpi.hu.

**Mellékletek:**

1. Ajánlattételi lap

<https://owncloud.bnpi.hu/index.php/s/Oh0vmXOTa3yNlcg>

 2. Fedvény

 <https://owncloud.bnpi.hu/index.php/s/D0TXdePJS2YMMiH>

3. Átláthatósági nyilatkozat:
 <https://owncloud.bnpi.hu/index.php/s/oo6yo9mbYaYeWQw>

4. Öregségi nyugdíjról szóló nyilatkozat:
 <https://owncloud.bnpi.hu/index.php/s/QSKJZX7BcwYV70f>

5. Nyilatkozat (alvállalkozó bevonásáról)

<https://owncloud.bnpi.hu/index.php/s/20EST5QVa7yAYfs>

6. Nyilatkozat (jogosultság, csődeljárás, köztartozás)

<https://owncloud.bnpi.hu/index.php/s/lMvMKpHK9vVIgpd>

